Conselh de l'Union Europèa
Lo Conselh de l'Union Europèa, anteriorament nomenat Conselh dels Ministres de l'Union Europèa, es lo principal organ legislatiu e de presa de decision de l'Union Europèa. En aquel Conselh, los representants dels govèrns defendon lors interèsses e establisson de compromeses per pervenir a una decision comuna, en prenent en compte los punts de vista del Parlament Europèu e dels parlaments estatals. Las reünions del Conselh se debanan a Brussèlas, alevat las realizadas en abril e en octobre que se fan dins la vila de Luxemborg.
Los Govèrns trabalhan per ensajar de se manifestar amb una sola votz en de questions de politica exteriora, assistits pel Naut Representant per la Politica Exteriora e la Seguretat Comuna, foncion a l'ora d'ara exercida per Javier Solana.

Vejatz tanben 
 Union Europèa
 Comission Europèa
 Parlament Europèu

Institucion de l'Union Europèa